Diari Oficial de la Generalitat Valenciana


Sumari del DOGV 3488, del 05-05-1999 (1999/4101)

DECRET 62/1999, de 4 de maig, del Govern Valencià, pel qual modifica el Reglament Orgànic i Funcional de la Conselleria de Cultura, Educació i Ciència.
-------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1999/05/04/62/dof/vci/html**

### Dades del document

Número de DOGV
:   3488

Data del DOGV
:   05-05-1999

Secció del DOGV
:   I. DISPOSICIONS GENERALS

Número del document
:   1999/4101


Data del document
:   04-05-1999

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

 Descriptors 

:   * Conselleria Cultura, Educació i Ciència
    * reglament intern
    * administració regional
    * legislació

DECRET 62/1999, de 4 de maig, del Govern Valencià, pel qual modifica el Reglament Orgànic i Funcional de la Conselleria de Cultura, Educació i Ciència. [1999/M4101]
  
El Decret 32/1997, de 26 de febrer, del Govern Valencià (DOGV núm. 2.942 d'1 de març de 1997), va establir el Reglament Orgànic i Funcional de la Conselleria de Cultura, Educació i Ciència, posteriorment modificat pels decrets del Govern Valencià 293/1997, de 25 de novembre (DOGV núm. 3.134, de 2 de desembre de 1997), i 1/1998, de 13 de gener (DOGV núm. 3.168, de 23 de gener de 1998).
  
Per a donar un major impuls a l'actuació de la Generalitat Valenciana en matèria del llibre, biblioteques i arxius, cal modificar alguns aspectes del reglament, a fi de crear un nou centre directiu i delimitar les competències de les direccions generals afectades per la seua creació.
  
En virtut d'això, a proposta del conseller de Cultura, Educació i Ciència, i després de la deliberació del Govern Valencià en la reunió del dia 4 de maig de 1999,
  
DECRETE
  
Article 1
  
Els articles 2 i 20 del Decret 32/1997, de 26 de febrer, del Govern Valencià, en la redacció donada pel Decret 1/1998, de 13 de gener, es modifiquen de la manera que tot seguit s'indica:
  
«Article 2
  
1. Sota l'autoritat del conseller, el nivell directiu de la Conselleria de Cultura, Educació i Ciència, està integrat pels següents centres directius:
  
1.1 La Sotssecretaria.
  
1.2 La Secretaria General.
  
1.3 Les direccions generals.
  
2. Les direccions generals del departament són:
  
2.1 Direcció General de Règim Econòmic.
  
2.2 Direcció General de Personal.
  
2.3 Direcció General de Centres Docents.
  
2.4 Direcció General d'Ordenació i Innovació Educativa i Política Lingüística.
  
2.5 Direcció General d'Ensenyaments Universitaris i Investigació.
  
2.6 Direcció General de Promoció Cultural, Museus i Belles Arts.
  
2.7 Direcció General de Patrimoni Artístic.
  
2.8 Direcció General del Llibre i Coordinació Bibliotecària.
  
Article 20
  
La Direcció General de Promoció Cultural, Museus i Belles Arts és el centre directiu al qual li correspon, sota la direcció superior del conseller, la proposta i execució de la política en matèria de, música, teatre, cinematografia, exposicions, museologia, i en matèria de conservació, protecció, difusió i enriquiment del patrimoni artístic moble, propi del camp específic de les belles arts. Amb esta finalitat, se li atribuïxen les funcions següents:
  
1. La promoció, difusió i extensió de la cultura, en especial d'aquelles manifestacions culturals que més s'identifiquen amb la personalitat històrica pròpia de la Comunitat Valenciana.
  
2. La promoció, ajuda i inventari d'entitats i associacions culturals i artístiques.
  
3. El foment de la música i la dansa, la promoció de la seua creativitat i difusió, així com l'ajuda a entitats i societats musicals i l'organització i promoció de manifestacions musicals de tot gènere.
  
4. El foment del teatre i la promoció de companyies i grups teatrals, així com el desenrotllament i promoció de tota classe d'activitats teatrals, festivals i certàmens, i el suport a la creativitat escènica i la seua difusió.
  
5. El foment de tota classe d'activitats que promoguen la cinematografia i els mitjans audiovisuals, i la creativitat artística en este camp de la cultura. Així com la conservació, investigació i difusió del patrimoni cinematogràfic valencià.
  
6. La protecció, conservació, restauració, enriquiment, estudi i investigació dels béns artístics mobles, com són les pintures, escultures, dibuixos i gravats, propis del camp específic de les belles arts; així com la seua promoció, planificació i difusió del seu coneixement i la seua incorporació a usos actius, respectuosos i adequats a la seua naturalesa. En queden exceptuats els béns mobles de caràcter arqueològic, etnològic, paleontològic, històric i científic i els inclosos en béns immobles declarats bé d'interés cultural, excepte en els museus competència d'esta direcció general.
  
7. La proposta de creació i regulació de museus de belles arts i altres centres de dipòsit artístic del mateix caràcter.
  
8. La gestió, dins l'àmbit de competències de la Conselleria, dels museus adscrits al departament, excepte els arqueològics, paleontològics, etnològics, històrics i científics.
  
9. La coordinació de les col·leccions d'arts plàstiques existents als espais expositius de la Comunitat Valenciana i l'impuls de programes de col·laboració amb la xarxa de sales d'altres institucions.
  
10. La formalització, gestió i inspecció dels llibres de registre de transaccions de béns mobles, artístics i històrics, obligatoris per a antiquaris i comerciants d'estos béns.
  
11. La promoció d'exposicions d'obres d'autors valencians, tant a la Comunitat Valenciana com fora.
  
12. La formació d'un fons de documentació bibliogràfica referit a la historiografia artística en la Comunitat Valenciana.
  
13. La difusió i divulgació dels fons públics i privats d'arts plàstiques, mitjançant exposicions temporals, en coordinació i amb l'assessorament dels titulars o directors dels museus o col·leccions.
  
14. El foment de la difusió didàctica de les col·leccions dels museus d'arts plàstiques, d'acord amb les iniciatives i propostes de les direccions d'aquells, així com la coordinació dels programes escolars.
  
15. La coordinació amb altres administracions públiques i òrgans de la Generalitat Valenciana en actuacions de restauració i conservació del patrimoni artístic a què fa referència l'apartat 6 d'este article, en l'àmbit de competències del departament.
  
16. La redacció de projectes en el camp de la restauració, la direcció de les intervencions, i qualsevol altra actuació tècnica la competència de la qual corresponga a la Direcció General Promoció Cultural, Museus i Belles Arts, o les que se li encomanen en relació amb el seu àmbit funcional.
  
17. La inspecció tècnica d'execució de les actuacions promogudes per la Direcció General de Promoció Cultural, Museus i Belles Arts, o de les encomanades a esta.
  
18. L'emissió dels informes preceptius per a les actuacions sotmeses a autorització prèvia, sobre els béns a què fa referència l'apartat 6 d'este article, llevat dels que queden exceptuats en el mateix apartat i sense perjuí de les competències de la Direcció General de Patrimoni Artístic.
  
19. La proposta de convocatòria d'ajudes i subvencions en matèria de belles arts i museus, així com la seua gestió.
  
20 La tramitació, proposta i, en general, execució dels actes de gestió econòmica i administrativa que li corresponguen, dins l'àmbit funcional del centre directiu i d'acord amb les disposicions i instruccions dictades pels òrgans competents.
  
21 L'elaboració i proposta de disposicions sobre matèries del seu àmbit funcional, així com dictar resolucions, circulars i instruccions en assumptes de la seua competència.
  
22 Qualsevol altra que li atribuïsquen les disposicions vigents o li encomane el conseller o la consellera.»
  
Article 2
  
S'afig l'article 23 bis al decret, que tindrà la redacció següent:
  
«Article 23 bis
  
La Direcció General del Llibre i Coordinació Bibliotecària és el centre directiu al qual li correspon, sota la direcció superior del conseller, la proposta i execució de la política en matèria del llibre, biblioteques i arxius. Amb esta finalitat, se li atribuïxen les funcions següents:
  
1. La regulació, protecció, coordinació, ajuda i, si és procedent, gestió d'arxius, biblioteques i hemeroteques, dins l'àmbit competencial del departament.
  
2. La gestió, proposta i, si és procedent, exercici de les atribucions que corresponen al departament en matèria del llibre, excepte les assignades a l'administració educativa en matèria de llibres de text.
  
3. L'exercici de les funcions que tinga atribuïdes el departament en matèria de dipòsit legal d'obres impreses i propietat intel·lectual.
  
4. La promoció i ajuda a la creació literària, a l'activitat editorial valenciana i a totes les manifestacions de caràcter anàleg que es realitzen en l'àmbit de la Comunitat Valenciana.
  
5. L'estudi, enriquiment, conservació i restauració del patrimoni bibliogràfic i documental de la Comunitat Valenciana, així com l'exercici de les facultats per a la seua vigilància i tutela, inclòs el règim sancionador, d'acord amb l'ordenament jurídic.
  
6. La conservació, restauració, estudi, classificació i publicació d'arxius, públics i privats, que formen part del patrimoni cultural valencià.
  
7. La regulació, protecció, ajuda i, si és procedent, gestió dels arxius, dins l'àmbit competencial del departament.
  
8. La proposta de convocatòria d'ajudes i subvencions en matèria del llibre, arxius i biblioteques, així com la seua gestió.
  
9 La tramitació, proposta i, en general, execució dels actes de gestió econòmica i administrativa que li corresponguen, dins l'àmbit funcional del centre directiu i d'acord amb les disposicions i instruccions dictades pels òrgans competents.
  
10. L'elaboració i proposta de disposicions sobre matèries del seu àmbit funcional, així com dictar resolucions, circulars i instruccions en assumptes de la seua competència.
  
11. Qualsevol altra que li atribuïsquen les disposicions vigents o li encomane el conseller o la consellera.»
  
Article 3
  
Es modifica la disposició addicional tercera del decret, que queda redactada de la manera següent:
  
«Tercera
  
1. La Filmoteca de la Generalitat Valenciana queda adscrita a la Direcció General de Promoció Cultural, Museus i Belles Arts.
  
2. La Biblioteca Valenciana i l'Arxiu Central de la Generalitat Valenciana queden adscrits a la Direcció General del Llibre i Coordinació Bibliotecària.»
  
Disposicions finals
  
Primera
  
Es faculta el conseller de Cultura, Educació i Ciència per a dictar les disposicions que requerisca l'execució i desplegament del decret.
  
Segona
  
El present decret entrarà en vigor el dia de la publicació en el Diari Oficial de la Generalitat Valenciana.
  
València, 4 de maig de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,


Còpia Permalink ELI